དེ་ཡང་མངའ་ཐང་གི་དཔུང་སྟོབས་མི་དམན་ཞིང་ལོ་རྒྱུས་ཀྱི་བྱུང་བ་ཤིན་ཏུ་རིང་བའི་རི་བོ་གངས་ཅན་པའི་མཁས་པའི་དཔྱོད་ཤེས་དང་འཚོ་བའི་ཉམས་མྱོང་ལས་གྲུབ་པའི་རིག་གནས་ཀྱི་བྱུང་བ་ལོ་རྒྱུས།ངོ་བོ་རང་བཞིན།འཕེལ་རྒྱས་འགྱུར་ལྡོགཕན་ནུས་རིན་ཐང་སོགས་ལ་བསམ་གཞིག་དང་དཔྱད་བསྡུར་གནད་དུ་གཏོང་བ་ནི་ང་ཚོའི་ལས་སུ་བྱ་བའི་དུས་ཀྱི་རིན་ཐང་ཡིན་ཞིང་འཐོར་ཞིག་དང་འཇིག་ཉེན་གྱིས་བསླངས་པའི་ཞེན་པ་དཀར་པོའི་ཚོར་རྟོགས་རྣལ་མ་ཞིག་གོ།དེ་ཡང་འུ་ཅག་གི་མེས་པོ་གོང་མའི་ཡ་ཐོག་ཤེས་རིག་གི་རྣམ་གྲངས་དང་།དམ་པ་ལྷ་ཆོས་ཀྱི་ཤེས་རིགདམངས་སྲོལ་གོམས་གཤིས་ཀྱི་ཤེས་རིག་སོགས་ལས་ཉམས་རྒུད་དང་རྨས་ཅན་དུ་འགྱུར་བཞིན་པའི་བོད་ཀྱི་ཡུལ་གྲུ་སོ་སོའི་རིག་གནས་དག་དང་།ལྷག་པར་དུ་སྔོན་གྱི་སྲོལ་ལུགས་མ་འགྱུར་བར་གནས་པའི་རོང་འབྲོག་སྡེ་ཁག་གི་དམངས་སྲོལ་རིག་གནས་དེ་དག་སྣང་འཇོག་དང་རྒྱུན་འཛིན།སྲུང་སྐྱོབ་དང་སླར་གསོ་ལ་ལས་བཤོལ་མེད་པར་འབད་དགོས་པ་ནི་ཅི་ནས་ཀྱང་གལ་ཆེའོ་སྙམ།དེ་དང་འབྲེལ་ཏེ་བདག་གིས་ཕ་ཡུལ་གྱི་སྦྲ་ནག་བཟོ་སྟངས་རགས་ཙམ་ཞིག་བྲི་བར་བྱ་སྟེ།དེ་ཡང་སྤྱིར་སྦྲ་ནག་གི་ལོ་རྒྱུས་ནི་བོད་ཀྱི་ལོ་རྒྱུས་ཇི་ལྟར་རིང་བ་དེ་བཞིན་དུ་རིང་བ་ཡིན་ཏེ་ལོ་རྒྱུས་ཕྱི་མོའི་ཟེར་སྒྲོས་སུ་གྲགས་པ་ལྟར་འདི་ཡི་རྒྱུ་ཆ་དང་བཟོ་སྟངས་གང་ལ་གཞིག་ན་དུས་ཤིན་ཏུ་སྔ་མོའི་མི་དག་གི་ལག་རྩལ་ལས་གྲུབ་པར་མངོན་པས་སོ།།